פרנקה פוטנטה

פְרַנְקָה פּוֹטֶנְטֶה (בגרמנית: Franka Potente; נולדה ב-22 ביולי 1974) היא שחקנית קולנוע גרמנייה, שהתפרסמה בסרטים "ראן לולה ראן" (1998) ו"זהות כפולה" (2002). פוטנטה נולדה במינסטר להילדגרד, אסיסטנטית רפואית, ולדיטר, מורה, והיא הבכורה מבין שתי אחיות. לאחר שסיימה את לימודיה ב-1994 עברה לבית הספר "אוטו פאלקנברג" לאמנות הבמה במינכן, אך לא סיימה את לימודיה עקב מעבר לניו יורק, שם למדה בבית ספר מקומי לתיאטרון. פוטנטה למדה בהאמבל טקסס במסגרת חילופי תלמידים במשך כמה חודשים. ב-1995 שיחקה פוטנטה בסרטה הראשון, סרט מקומי בשם "זה ג'ונגל שם". שלוש שנים לאחר מכן פרצה פוטנטה לתודעה העולמית עם תפקידה בסרט הגרמני "ראן לולה ראן", שבו גילמה את דמותה של לולה, הזוכה לשלוש הזדמנויות שונות להשיג 100,000 מרקים עבור חברהּ מאני, שהסתבך עם העולם התחתון. בשנים 1999 ו-2000 נבחרה פוטנטה לשחקנית השנה בגרמניה ב"טקס האקדמיה הגרמנית" על תפקידה בסרטים המקומיים "אנטומיה" ו"הנסיכה והלוחם", שעל תפקידה בו קיבלה מועמדות ל"פרס האקדמיה האירופית". תפקידה הראשון בהוליווד היה ב-2001 בדרמה הביוגרפית "שאיפות" ובדרמה הקומית "אגדות וסיפורים". ב-2002 שיחקה פוטנטה בתפקיד ראשי במותחן הריגול "זהות כפולה", שבו גילמה את דמותה של תיירת גרמנייה המתאהבת בגיבור, אותו גילם מאט דיימון. ב-2004 שיחקה פוטנטה בסרט ההמשך בטרילוגיה, "זהות במלכודת" באותו תפקיד אך בהופעה קצרה יותר, ובסרט האימה הבריטי "שרץ". ב-2007 השתתפה פוטנטה בסרט האוסטרלי "אבי רומולוס", שם גילמה פוטנטה את אמו של ראימונד גאיטה, כמו כן גם חזרה לגלם את תפקידה של מארי הלנה קורץ בסרט השלישי המרשים ב"טרילוגיית ג'ייסון בורן", זוכה 3 פרסי אוסקר "זהות אבודה". בשנת 2008 גילמה פוטנטה את לוחמת הגרילה הארגנטינאית תמרה "טניה" בונקה בסרט הביוגרפי של סטיבן סודרברג "צ'ה" שמבוסס על חייו של המהפכן הארגנטינאי ארנסטו צ'ה גווארה. בשנת 2012 השתתפה בשני פרקים בעונה השנייה של הסדרה אימה אמריקאית, של הבמאי ריאן מרפי בתור הדמות אנה פרנק. פוטנטה קיימה מערכת יחסים מתוקשרת עם השחקן אלייז'ה ווד ועם הבמאי הגרמני המפורסם טום טייקוור. בשנת 2008 התארסה פוטנטה עם איש עסקים אמריקאי בשם דיו. ב-2012 נישאה לבן זוגה, השחקן דרק ריצ'רדסון. לזוג שני ילדים. זה ג'ונגל שם (1995) ראן לולה ראן (1998) אנטומיה (2000) הנסיכה והלוחם (2000) שאיפות (2001) אגדות וסיפורים (2001) זהות כפולה (2002) כל מה שאני רוצה (2002) צרות של עשירים (2003) שירטוט (2003) אנטומיה 2 (2003) זהות במלכודת (2004) שרץ (2004) החלקיק האלמנטרי (2005) אבי רומולוס (2007) זהות אבודה (2007) אייכמן (2007) צ'ה (2008) לשבור את השתיקה (2000) לזמן את הרוע 2 (2016) Between Worlds‏ (2018) 25 km/h‏ (2018) הנסיכה איימי (2019) - דיבוב קופר (2013-2012) הגשר (2014) חומר אפל (2016) טפרים (2018) טיטאנים (2022) Echo 3‏ (2022- הווה) קסטלווניה: נוקטורנו (2023) - דיבוב מדיה וקבצים בנושא פרנקה פוטנטה בוויקישיתוף פרנקה פוטנטה, ברשת החברתית Goodreads פרנקה פוטנטה, במסד הנתונים הקולנועיים IMDb (באנגלית) פרנקה פוטנטה, באתר "אידיבי", מאגר הידע העברי לקולנוע ישראלי ועולמי פרנקה פוטנטה, באתר AllMovie (באנגלית) פרנקה פוטנטה, באתר Rotten Tomatoes (באנגלית) פרנקה פוטנטה, באתר Box Office Mojo (באנגלית) פרנקה פוטנטה, באתר Metacritic (באנגלית) פרנקה פוטנטה, במסד הנתונים הקולנועיים KinoPoisk (ברוסית) פרנקה פוטנטה, באתר אפל מיוזיק (באנגלית) פרנקה פוטנטה, באתר ספוטיפיי פרנקה פוטנטה, באתר סאונדקלאוד (באנגלית) פרנקה פוטנטה, באתר Last.fm (באנגלית) פרנקה פוטנטה, באתר AllMusic (באנגלית) פרנקה פוטנטה, באתר MusicBrainz (באנגלית) פרנקה פוטנטה, באתר דיזר פרנקה פוטנטה, באתר Yandex.Music (ברוסית) פרנקה פוטנטה, באתר Discogs (באנגלית) פרנקה פוטנטה, באתר Genius פרנקה פוטנטה, באתר טיידל (באנגלית) יניר דקל, מ"לולה" לאנה פרנק: ריאיון עם פרנקה פוטנטה, באתר ynet, 15 בינואר 2013 סיפור אימה אמריקאי.